સમાન રીતે ધ ઇન્ડસ્ટ્રિયલ એન્ડ કોમર્સિયલ બેંક ઓફ ચાઇનાએ પણ રવિવારે બહાર પાડેલા એક સત્તાવાર નિવેદનમાં સ્પષ્ટતા કરી હતી કે તેઓ પણ અદાણી ગ્રૂપના ઓસ્ટ્રેલિયા ખાતેના પ્રોજેક્ટ માટે લોન આપવાનો કોઇ ઇરાદો ધરાવતા નથી એમ ધ ગાર્ડિયન અખબાર અખબાર દ્વારા પ્રસિદ્ધ કરાયેલાં એક અહેવાલમાં બેંકના પબ્લિક રિલેશન વિભાગ દ્વારા બહાર પાડવામાં આવેલા નિવેદનને ટાંકીને કહેવામાં આવ્યું હતું. જો કે ઓસ્ટ્રેલિયાના ભારત ખાતેના રાજદૂત હરિન્દર સિદ્ધુએ કહ્યું હતું કે અદાણી ગ્રૂપે તમામ નિયમો અને શરતોનું પાલન કર્યું છે અને તેથી ઓસ્ટ્રેલિયા આ ગ્રૂપ દ્વારા થનારા રોકાણોનું અને પ્રોજેક્ટનું સ્વાગત કરશે, કેમ કે આ પ્રોજેક્ટની મદદથી ઓસ્ટ્રેલિયામાં વિદેશી રોકાણો આવશે અને હજારોની સંખ્યામાં નવી નોકરીઓનું સર્જન થશે.